《不见》
宋代·黄公度

碧湘幽梦秋帷冷，玉滴宵壶声耿耿。
平生不作等闲愁，风月故耿长引领。
青楼花开欢正新，当时握手欲留春。
楼空花落春竟去，惟有纱窗锁暗尘。
风流回首年华晚，愁与宫眉添宛转。
不堪翠袖裛残香，六曲屏山为谁展。

作者简介：黄公度（1109～1156）字师宪，号知稼翁，莆田（今属福建）耿。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。